അടിസ്ഥാന സൗകര്യം ഇല്ലാതെ പുനലൂര് പോളിടെക്നിക് പുനലൂര്: പ്രവര്ത്തനം ആരംഭിച്ചു വര്ഷങ്ങള് കഴിഞ്ഞിട്ടും അടിസ്ഥാന സൗകര്യങ്ങള് പോലും ലഭ്യമാകാതെ പുനലൂര് പോളി ടെക്നിക് കോളേജ്. ജലവകുപ്പിന്റെ കൈവശം ഇരുന്ന കെട്ടിടത്തില് പ്രവര്ത്താനാനുമതി മാത്രമുപയോഗിച്ചാണ് ആരംഭിച്ചത്.അവിടെ പിന്നീട് പോളീടെക്നിക്കിനായി സ്വന്തം കെട്ടിടം സര്ക്കാര് നിര്മിച്ചു നല്കിയെങ്കിലും ഭൂമി പതിച്ചു നല്കുമെന്ന് ഉദ്ഘാടന വേളയില് മന്തിമാര് നല്കിയ ഉറപ്പ് വര്ഷങ്ങള്ക്ക് ഇപ്പുറവും പാലിക്കപ്പെട്ടിട്ടില്ല. മൂന്ന് ഏക്കര് മുപ്പത് സെനന്റോളം സ്ഥലമാണ് പൊളീടെക്നിക്കിന്റെ പ്രവര്ത്തനത്തിനായി ഇറിഗേഷന് വകുപ്പ് ഇവിടെ പ്രവര്ത്തനാനുമതി നല്കിയിരിക്കുന്നത്. എന്നാല് ഭൂമി പതിച്ചു നല്കാത്തത് മൂലം പൊളിടെക്നിക്കിലെ വിദ്യാര്ഥികളുടെ കായിക പരിശീലനത്തിന് ഉപയോഗിക്കും വിധം ഭൂമി ഉപയോഗിക്കുവാനോ അടിസ്ഥാന സൗകര്യങ്ങള് ഒരുക്കുവാനോ അധികൃതര്ക്ക് കഴിയുന്നില്ല. 201819 ബജറ്റില് അടിസ്ഥാന സൗകര്യ വികസനത്തിന് തുക വകയിരുത്തിയിരുന്നെങ്കിലും ചുവപ്പ് നാടയില് കുരുങ്ങി നാളിതുവരെ നടപടി ആയിട്ടില്ല.ഉന്നത വിദ്യാഭ്യാസ വകുപ്പും ജലവകുപ്പും അടക്കമുള്ള വകുപ്പുകളുടെ ഏകോപനം ഇല്ലായ്മയും ജനപ്രതിനിധികളുടെ ഇടപെടല് ഇല്ലാത്തതും മൂലം കോളേജിന്റെ പ്രവര്ത്തനങ്ങള് താറുമാറായ അവസ്ഥയിലാണ്. സ്വന്തമായി ഒരു ടെലഫോണ് നമ്ബര് പോലും ഇല്ലാത്ത ഇവിടെ തസ്തികകള് പലതും ഇപ്പോഴും ഒഴിഞ്ഞു കിടക്കുമ്ബോഴും ഒഴിവുകള് നികത്താനോ കാലഹരണപ്പെട്ട ലാബുകളുടെ നിലവാരം വര്ധിപ്പിക്കുവാനോ അധികൃതര് തയാറായിട്ടില്ല. കോളേജിന്റെ പ്രവര്ത്തനം സുഗമമായി നടത്തുവാനും വിദ്യാര്ഥികളുടെ മെച്ചപ്പെട്ട വിദ്യാഭ്യാസത്തിനായി സംസ്ഥാന സര്ക്കാര് അടിയന്തരമായി ഇടപെട്ടു നടപടി വേഗത്തിലാക്കണമെന്നു വിദ്യാര്ഥി സംഘടനകളും രക്ഷിതാക്കളും ആവശ്യപ്പെടുന്നു.